**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2021-08-02 Nr. T-7

Posėdžio data – 2021 m. liepos 22 d. Posėdis vyksta nuotoliniu būdu realiuoju laiku elektroninių ryšių priemonėmis.

Posėdžio pirmininkai: V. Grubliauskas – Savivaldybės meras, A. Cesiulis – Savivaldybės mero pavaduotojas.

Posėdžio sekretorius – M. Vitkus, Savivaldybės tarybos ir mero sekretorius.

Klaipėdos miesto savivaldybės tarybą (toliau – Taryba) sudaro 31 Tarybos narys. 2021 m. liepos 22 d. posėdyje dalyvauja 31 Tarybos narys. Posėdyje dalyvaujančiųjų sąrašai pridedami   
(1-2 priedai).

SVARSTYTA. Darbotvarkės tvirtinimas.

V. Grubliauskas praneša, kad sudarytoje darbotvarkėje yra 26 klausimai:

1. Dėl Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimo. Pranešėja I. Butenienė.

2. Dėl servitutų ir apsaugos zonų nustatymo žemės sklypui Dubysos g. 10, Klaipėdoje. Pranešėja R. Gružienė.

3. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja K. Petraitienė.

4. Dėl Renginių organizavimo viešojo naudojimo teritorijose taisyklių patvirtinimo. Pranešėjas M. Poimanskis.

5. Dėl Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo. Pranešėjas M. Poimanskis.

6. Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo. Pranešėja R. Razgienė.

7. Dėl Klaipėdos miesto savivaldybės bendrojo ugdymo mokyklų tinklo pertvarkos   
2021–2025 metų bendrojo plano patvirtinimo. Pranešėja L. Prižgintienė.

8. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose   
2021–2022 mokslo metams nustatymo“ pakeitimo. Pranešėja L. Prižgintienė.

9. Dėl Klaipėdos „Žemynos“ gimnazijos pavadinimo pakeitimo, nuostatų ir veiklos modelio patvirtinimo. Pranešėja L. Prižgintienė.

10. Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo. Pranešėja L. Prižgintienė.

11. Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymo. Pranešėja L. Prižgintienė.

12. Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo. Pranešėja L. Prižgintienė.

13. Dėl BĮ Klaipėdos miesto sporto bazių valdymo centro teikiamų atlygintinų paslaugų kainų nustatymo. Pranešėja R. Rumšienė.

14. Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo. Pranešėja R. Rumšienė.

15. Dėl atlyginimo dydžio už neformalųjį ugdymą Klaipėdos miesto biudžetinėse sporto mokymo įstaigose nustatymo. Pranešėja R. Rumšienė.

16. Dėl BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainų nustatymo. Pranešėja R. Rumšienė.

17. Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo. Pranešėja E. Deltuvaitė.

18. Dėl pritarimo sutarties dėl didžiųjų burlaivių regatos „The Tall Ship Races“ organizavimo Klaipėdoje projektui. Pranešėja E. Deltuvaitė.

19. Dėl Klaipėdos miesto savivaldybės tarybos 2018 m. rugsėjo 13 d. sprendimo Nr. T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“ pakeitimo. Pranešėja E. Deltuvaitė.

20. Dėl Klaipėdos miesto savivaldybės vietos gyventojų apklausos tvarkos aprašo patvirtinimo. Pranešėjas A. Kačalinas.

21. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėjas A. Kačalinas.

22. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

23. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

24. Dėl Klaipėdos miesto savivaldybės tarybos 2015 m. lapkričio 26 d. sprendimo Nr. T2-313 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimo. Pranešėjas E. Simokaitis.

25. Dėl Klaipėdos miesto savivaldybės tarybos 2021 m. vasario 26 d. sprendimo Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas E. Simokaitis.

26. Dėl savivaldybės būstų pardavimo. Pranešėjas E. Simokaitis.

V. Grubliauskas praneša, kad yra gautas Savivaldybės administracijos prašymas iš darbotvarkės išbraukti 15 klausimą „Dėl atlyginimo dydžio už neformalųjį ugdymą Klaipėdos miesto biudžetinėse sporto mokymo įstaigose nustatymo“.

L. Skrupskelienė siūlo iš darbotvarkės išbraukti 12 klausimą „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“. Balsavimu (už –12, prieš – 11, susilaiko – 4) klausimo išbraukimui nepritarta.

V. Grubliauskas siūlo apsispręsti dėl darbotvarkės patvirtinimo. Balsavimu (už – 26,   
prieš – 0, susilaiko – 3) darbotvarkė su pakeitimu patvirtinta.

PATVIRTINTA DARBOTVARKĖ:

1. Dėl Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimo. Pranešėja I. Butenienė.

2. Dėl servitutų ir apsaugos zonų nustatymo žemės sklypui Dubysos g. 10, Klaipėdoje. Pranešėja R. Gružienė.

3. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja K. Petraitienė.

4. Dėl Renginių organizavimo viešojo naudojimo teritorijose taisyklių patvirtinimo. Pranešėjas M. Poimanskis.

5. Dėl Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo. Pranešėjas M. Poimanskis.

6. Dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo. Pranešėja R. Razgienė.

7. Dėl Klaipėdos miesto savivaldybės bendrojo ugdymo mokyklų tinklo pertvarkos   
2021–2025 metų bendrojo plano patvirtinimo. Pranešėja L. Prižgintienė.

8. Dėl Klaipėdos miesto savivaldybės tarybos 2021 m. vasario 25 d. sprendimo Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose   
2021–2022 mokslo metams nustatymo“ pakeitimo. Pranešėja L. Prižgintienė.

9. Dėl Klaipėdos „Žemynos“ gimnazijos pavadinimo pakeitimo, nuostatų ir veiklos modelio patvirtinimo. Pranešėja L. Prižgintienė.

10. Dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo. Pranešėja L. Prižgintienė.

11. Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymo. Pranešėja L. Prižgintienė.

12. Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo. Pranešėja L. Prižgintienė.

13. Dėl BĮ Klaipėdos miesto sporto bazių valdymo centro teikiamų atlygintinų paslaugų kainų nustatymo. Pranešėja R. Rumšienė.

14. Dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo. Pranešėja R. Rumšienė.

15. Dėl BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainų nustatymo. Pranešėja R. Rumšienė.

16. Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo. Pranešėja E. Deltuvaitė.

17. Dėl pritarimo sutarties dėl didžiųjų burlaivių regatos „The Tall Ship Races“ organizavimo Klaipėdoje projektui. Pranešėja E. Deltuvaitė.

18. Dėl Klaipėdos miesto savivaldybės tarybos 2018 m. rugsėjo 13 d. sprendimo Nr. T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“ pakeitimo. Pranešėja E. Deltuvaitė.

19. Dėl Klaipėdos miesto savivaldybės vietos gyventojų apklausos tvarkos aprašo patvirtinimo. Pranešėjas A. Kačalinas.

20. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėjas A. Kačalinas.

21. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

22. Dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo. Pranešėjas E. Simokaitis.

23. Dėl Klaipėdos miesto savivaldybės tarybos 2015 m. lapkričio 26 d. sprendimo Nr. T2-313 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimo. Pranešėjas E. Simokaitis.

24. Dėl Klaipėdos miesto savivaldybės tarybos 2021 m. vasario 26 d. sprendimo Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo. Pranešėjas E. Simokaitis.

25. Dėl savivaldybės būstų pardavimo. Pranešėjas E. Simokaitis.

1. SVARSTYTA. Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė visi komitetai, išskyrus Kontrolės komitetą, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2013 m. liepos 25 d. sprendimo Nr. T2-182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“ pakeitimo:

„1. Pakeisti Klaipėdos miesto savivaldybės strateginio plėtros plano įgyvendinimo priežiūros metodiką, patvirtintą Klaipėdos miesto savivaldybės tarybos 2013 m. liepos 25 d. sprendimu Nr. T2‑182 „Dėl Klaipėdos miesto savivaldybės strateginio plėtros plano įgyvendinimo priežiūros metodikos patvirtinimo“, ir ją išdėstyti nauja redakcija (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 1.

2. SVARSTYTA. Servitutų ir apsaugos zonų nustatymas žemės sklypui Dubysos g. 10, Klaipėdoje.

Pranešėja – R. Gružienė, Žemėtvarkos skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Miesto plėtros ir strateginio planavimo bei Miesto ūkio ir aplinkosaugos komitetai. Sprendimo projektui komitetai pritarė, tik Miesto plėtros ir strateginio planavimo komitetas paprašė pateikti papildomą medžiagą.

R. Gružienė pristato informaciją, kurios komitetas paprašė Tarybos posėdžio metu: išsako Savivaldybės administracijos poziciją dėl laisvo žemės ploto, esančio tarp Baltijos prospekto ir žemės sklypo esančio Baltijos pr. 26A, bei apie tai, ką statytojai numato statyti šiame žemės sklype.

NUSPRĘSTA. Pritarti sprendimo projektui. Priimti sprendimą dėl servitutų ir apsaugos zonų nustatymo žemės sklypui Dubysos g. 10, Klaipėdoje:

„1. Leisti valstybinės žemės sklypui, kadastro Nr. 2101/0006:527, esančiam Dubysos g. 10, Klaipėdoje, patikėjimo teise valdomam Klaipėdos miesto savivaldybės, sandoriais nustatyti servitutus, suteikiančius teisę tiesti, naudoti ir aptarnauti inžinerinius tinklus ir apsaugos zonas:

1.1. 120 kv. m plote – skirstomajam dujotiekiui su įrenginiais įrengti (tiesti), naudoti ir aptarnauti;

1.2. 170 kv. m plote – elektros tinklams ir įrenginiams (požeminėms ir antžeminėms komunikacijoms) tiesti (įrengti) ir juos aptarnauti bei jiems funkcionuoti būtiniems statiniams statyti ir eksploatuoti valstybinės žemės sklype;

1.3. 257 kv. m plote – elektros tinklams ir įrenginiams (požeminėms ir antžeminėms komunikacijoms) tiesti (įrengti) ir juos aptarnauti bei jiems funkcionuoti būtiniems statiniams statyti ir eksploatuoti valstybinės žemės sklype.

2. Įgalioti Klaipėdos miesto savivaldybės administracijos direktorių Gintarą Neniškį pasirašyti su AB „Energijos skirstymo operatorius“ servituto ir apsaugos zonų nustatymo žemės sklypui sutartis.“.

BALSUOTA: už – 30, prieš – 0, susilaiko – 0.

3. SVARSTYTA. Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimas.

Pranešėja – K. Petraitienė, Finansų skyriaus vedėja.

V. Grubliauskas informuoja, kad sprendimo projektui be pastabų pritarė Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo:

„1. Pakeisti Prekybos ir paslaugų teikimo Klaipėdos miesto viešosiose vietose vietinės rinkliavos nuostatus, patvirtintus Klaipėdos miesto savivaldybės tarybos 2011 m. spalio 27 d. sprendimu Nr. T2‑331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“, ir papildyti 61 punktu:

„61. 4 punkte nustatyta Rinkliava netaikoma Klaipėdos mieste veikiančioms neįgaliuosius vienijančioms organizacijoms (nevyriausybinėms organizacijoms, kaip jos apibrėžtos Lietuvos Respublikos nevyriausybinių organizacijų plėtros įstatyme, kurių steigimo dokumentuose nurodomas neįgaliųjų atstovavimo, vienijimo, jų socialinės įtraukties skatinimo tikslas, registruotos arba turinčios struktūrinį padalinį, arba veiklos adresą Klaipėdos mieste) arba jų įgaliotiems asmenims, kurie prekiauja neįgaliųjų pagamintais dirbiniais.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

4. SVARSTYTA. Renginių organizavimo viešojo naudojimo teritorijose taisyklių patvirtinimas.

Pranešėjas – M. Poimanskis, Viešosios tvarkos skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta su pastabomis.

M. Poimanskis aiškina, kad Finansų ir ekonomikos bei Kultūros, švietimo ir sporto komitetai pasiūlė išbraukti iš Renginių organizavimo viešojo naudojimo teritorijose taisyklių 3.2. papunkčio „komercinių vaizdo klipų ar filmų filmavimas“. Savivaldybės administracija pritaria pateiktai pastabai ir siūlo koreguoti sprendimo projektą.

V. Grubliausko siūlymu, bendru sutarimu, pritarta Savivaldybės administracijos siūlymui koreguoti taisykles.

NUSPRĘSTA. Pritarti sprendimo projektui (su pakeitimu). Priimti sprendimą dėl Renginių organizavimo viešojo naudojimo teritorijose taisyklių patvirtinimo:

„1. Patvirtinti Renginių organizavimo viešojo naudojimo teritorijose taisykles (pridedama).

2. Įpareigoti Klaipėdos miesto savivaldybės administracijos direktorių parengti ir patvirtinti reikalingų dokumentų formas.

3. Pripažinti netekusiu galios Klaipėdos miesto savivaldybės tarybos 2004 m. kovo 25 d. sprendimą Nr. 1-101 „Dėl Renginių organizavimo viešojo naudojimo teritorijose taisyklių patvirtinimo“ su visais pakeitimais ir papildymais.

4. Nustatyti, kad šis sprendimas įsigalioja 2022 m. sausio 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

5. SVARSTYTA. Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimas.

Pranešėjas – M. Poimanskis, Viešosios tvarkos skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta su pastabomis.

M. Poimanskis aiškina, kad Finansų ir ekonomikos bei Kultūros, švietimo ir sporto komitetai pasiūlė išbraukti iš Nuostatų II skyriaus 7 punkto lentelės visą pirmą eilutę (Bet kokio dydžio renginys), iš lentelės antros eilutės pirmo stulpelio žodį „filmavimas“, bei papildyti Nuostatų 16.1 punktą žodžiais: „savivaldybės ir valstybės įstaigų renginiams“. Savivaldybės administracija pritaria pateiktai pastabai ir siūlo koreguoti sprendimo projektą.

V. Grubliausko siūlymu, bendru sutarimu, pritarta Savivaldybės administracijos siūlymui koreguoti nuostatus.

NUSPRĘSTA. Pritarti sprendimo projektui (su pakeitimu). Priimti sprendimą dėl Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatų patvirtinimo:

„1. Patvirtinti Vietinės rinkliavos už leidimo organizuoti komercinius renginius Klaipėdos miesto savivaldybei priklausančiose ar valdytojo teise valdomose viešojo naudojimo teritorijose išdavimą nuostatus (pridedama).

2. Pripažinti netekusiu galios Klaipėdos miesto savivaldybės tarybos 2000 m. gruodžio 21 d. sprendimą Nr. 229 „Dėl Vietinės rinkliavos nuostatų ir dydžių patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 29, prieš – 0, susilaiko – 0.

6. SVARSTYTA. Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimas.

Pranešėja – R. Razgienė, Jaunimo ir bendruomenės reikalų koordinavimo grupės vyriausioji specialistė.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų, Savivaldybės administracija pateikė papildomą medžiagą – Antikorupcinio vertinimo pažymą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatų patvirtinimo:

„1. Patvirtinti Klaipėdos miesto savivaldybės stipendijų Klaipėdos aukštųjų mokyklų I kurso studentams skyrimo nuostatus (pridedama).

2. Pripažinti netekusiu galios Klaipėdos miesto savivaldybės tarybos 2017 m. gruodžio 17 d. sprendimą Nr. T2-336 „Dėl Klaipėdos miesto savivaldybės stipendijų gabiems ir talentingiems Klaipėdos aukštųjų mokyklų I kurso studentams skyrimo nuostatų patvirtinimo“.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

7. SVARSTYTA. Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrojo plano patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės bendrojo ugdymo mokyklų tinklo pertvarkos 021–2025 metų bendrojo plano patvirtinimo:

„1. Patvirtinti Klaipėdos miesto savivaldybės bendrojo ugdymo mokyklų tinklo pertvarkos 2021–2025 metų bendrąjį planą (pridedama).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 27, prieš – 0, susilaiko – 0.

8. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2021–2022 mokslo metams nustatymo“ pakeitimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. vasario 25 d. sprendimo Nr. T2-39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2021–2022 mokslo metams nustatymo“ pakeitimo:

„1. Pakeisti Klaipėdos miesto savivaldybės tarybos 2021 m. vasario 25 d. sprendimą Nr. T2‑39 „Dėl klasių ir mokinių skaičiaus Klaipėdos miesto savivaldybės bendrojo ugdymo mokyklose 2021–2022 mokslo metams nustatymo“ ir priedo 2 punkto šešioliktąją eilutę išdėstyti taip:

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| „ | Vitės progimnazija | 5 | 120 | 4 | 96 | 5 | 120 | 5 | 120 | 6 | 180 | 3 | 90 | 3 | 90 | 3 | 90 | 34 | 906 | “  . |

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 0.

V. Grubliauskas informuoja, jog yra gauti raštiški A. Razbadausko, L. Juknienės ir   
V. Grubliausko pranešimai, jog jie nusišalina nuo sprendimo projekto „Dėl Klaipėdos „Žemynos“ gimnazijos pavadinimo pakeitimo, nuostatų ir veiklos modelio patvirtinimo“ svarstymo ir priėmimo klausimų. V. Grubliausko siūlymu, bendru sutarimu, pritarta A. Razbadausko, L. Juknienės ir   
V. Grubliausko nusišalinimui.

9. SVARSTYTA. Klaipėdos „Žemynos“ gimnazijos pavadinimo pakeitimo, nuostatų ir veiklos modelio patvirtinimas.

Pranešėja – L. Prižgintienė, Švietimo skyriaus vedėja.

A. Cesiulis informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos „Žemynos“ gimnazijos pavadinimo pakeitimo, nuostatų ir veiklos modelio patvirtinimo:

„1. Pakeisti Klaipėdos „Žemynos“ gimnazijos pavadinimą ir vadinti ją Klaipėdos universiteto „Žemynos“ gimnazija.

2. Patvirtinti:

2.1. Klaipėdos universiteto „Žemynos“ gimnazijos nuostatus (pridedama);

2.2. Klaipėdos universiteto „Žemynos“ gimnazijos veiklos modelį (pridedama).

3. Įgalioti Ritą Podoliankienę, gimnazijos direktorę, pasirašyti nuostatus, įregistruoti juos Juridinių asmenų registre ir atlikti kitus veiksmus, susijusius su pavadinimo pakeitimu.

4. Pripažinti netekusiu galios Klaipėdos miesto savivaldybės tarybos 2020 m. gruodžio 22 d. sprendimą Nr. T2-297 „Dėl Klaipėdos „Žemynos“ gimnazijos nuostatų patvirtinimo“.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje. “.

BALSUOTA: už – 25, prieš – 0, susilaiko – 0.

10. SVARSTYTA. Atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymas.

Pranešėja – L. Prižgintienė, Švietimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo:

„1. Nustatyti atlyginimo dydį vienam asmeniui per mėnesį už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą:

1.1. 1–4 klasėse – 34,00 Eur;

1.2. 5–8 klasėse – 21,00 Eur;

1.3. I–IV klasėse – 10,00 Eur.

2. Nustatyti, kad už paslaugas nemokama, jeigu:

2.1. šeima gauna socialinę pašalpą, mokamą pagal Lietuvos Respublikos piniginės socialinės paramos nepasiturintiems gyventojams įstatymą;

2.2. mokinys nesinaudoja teikiamomis paslaugomis dėl ligos;

2.3. mokinys nesinaudoja teikiamomis paslaugomis, mokyklai nevykdant ugdymo veiklos.

3. Pripažinti netekusiu galios Klaipėdos miesto savivaldybės tarybos 2014 m. rugsėjo 15 d. sprendimą Nr. T2-202 „Dėl kainų už atlygintinai teikiamas paslaugas, vykdant meninio ugdymo programą Klaipėdos Vydūno gimnazijoje, patvirtinimo“.

4. Nustatyti, kad šis sprendimas įsigalioja 2021 m. rugsėjo 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

11. SVARSTYTA. Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimas, atlyginimo dydžio ir jo perskaičiavimo metodikos nustatymas.

Pranešėja – L. Prižgintienė, Švietimo skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta su pastabomis.

L. Prižgintienė aiškina, kad komitetuose buvo pritarta su pastaba, kadangi buvo prašoma leisti koreguoti Atlyginimo už maitinimo paslaugą Klaipėdos miesto, švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo 20 punktą, išdėstant jį taip:

„20 p. „Prašymai ir dokumentai, kurių pagrindu taikomos atlyginimo už maitinimo paslaugą 18 ir 19 punktuose nurodytos lengvatos, pateikiami įstaigos vadovui, priimant vaiką į švietimo įstaigą, išskyrus atvejus, kai švietimo įstaiga informaciją gauna iš Socialinės paramos šeimai informacinės sistemos (SPIS). Asmens duomenys tvarkomi teisės aktų nustatyta tvarka.“.

V. Raugelė sako, kad šis klausimas vasario mėnesį buvo svarstytas Sveikatos ir socialinių reikalų komitete ir jam buvo pritarta su pastabomis bei siūlymu pateikti alternatyvius sprendimo būdus. Savivaldybės administracija nepateikė komitetui nei alternatyvų, nei išvadų, ir klausimo dar kartą svarstyti komitetas neturėjo galimybės.

L. Prižgintienė sako, kad Sveikatos ir socialinių reikalų komitete nebuvo balsuojama dėl šio klausimo ir buvo paprašyta administracijos apsispręsti dėl lėšų radimo, kad nereikėtų didinti mokesčių tėvams. Alternatyvus sprendimai buvo apsvarstyti Kolegijoje ir buvo apsistota ties II variantu. Buvo parengtas naujas sprendimo projektas su daugybe tikslinimų apraše, pirminis projektas nebebuvo svarstomas.

L. Skrupskelienė sako, kad turėtų būti griežčiau vedama vaikų maitinimo apskaita. Mano, jog tėvai, nepranešę iš anksto apie vaiko neatvykimą į darželį, turėtų susimokėti už paruoštą vaikui maistą.

L. Prižgintienė sako, kad yra tėvų pareiga pranešti apie vaiko neatvykimą į darželį, tačiau atsitinka įvairių dalykų. Be to, yra ir prieštaravimai kai kuriems teisės aktams – už nesuteiktą paslaugą negalima mokėti. Jei teisės aktai neprieštarautų Tarybos narės siūlymui, būtų galima dėl jo diskutuoti.

L. Skrupskelienė sako, kad sprendimo projektas yra geras, tačiau likus mažiau nei pusantro mėnesio iki mokslo metų pradžios keliama paslaugos už vaikų maitinimą kaina. Siūlo nepritarti sprendimo projektui, ieškoti kitų būdų, kad kaina nebūtų didinama.

E. Kvederis sako, kad miestiečiams yra ir bus nemažai finansinių sunkumų pandemijos metu, todėl nereikėtų didinti mokesčių.

V. Raugelė sako, kad tėveliams išauga vaikų išlaikymo našta. Finansinės naštos augimo procentas turi būti adekvatus, nebent bendruomenė pati pasisakytų už tą naštą. Praneša, kad nepritars sprendimo projektui ir ragina kitus jam nepritarti.

K. Bagdonas pažymi, kad iš biudžeto daugiausia lėšų tenka švietimui. Šio klausimo esmė yra, kad tėvai prisidėtų prie geresnio vaikų maitinimo. Pritars sprendimo projektui, nes nori, kad vaikai gautų geresnį maitinimą.

R. Taraškevičius siūlo pritarti pateiktam sprendimo projektui, o rugsėjo mėnesį parengti ir pateikti Tarybai sprendimo pakeitimo projektą, atsižvelgiant į Sveikatos ir socialinių reikalų komiteto išsakytas pastabas.

V. Grubliausko siūlymu, bendru sutarimu, pritarta Savivaldybės administracijos siūlymui koreguoti aprašą.

NUSPRĘSTA. Pritarti sprendimo projektui (su pakeitimu). Priimti sprendimą dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo, atlyginimo dydžio ir jo perskaičiavimo metodikos nustatymo:

„1. Patvirtinti Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašą (pridedama).

2. Nustatyti:

2.1. atlyginimo dydį už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, Regos ugdymo centro Socialinio ugdymo skyriaus mokiniams ar dalyviams, darbuotojams, dirbantiems įstaigoje (priedas);

2.2. Atlyginimo dydžio už maitinimo paslaugą Klaipėdos miesto švietimo įstaigose, įgyvendinančiose ikimokyklinio ar priešmokyklinio ugdymo programas, perskaičiavimo metodiką (pridedama).

3. Pripažinti netekusiu galios Klaipėdos miesto savivaldybės tarybos 2016 m. gegužės 26 d. sprendimą Nr. T2-143 „Dėl Atlyginimo už maitinimo paslaugą Klaipėdos miesto savivaldybės švietimo įstaigose, įgyvendinančiose ikimokyklinio ar priešmokyklinio ugdymo programas, nustatymo tvarkos aprašo patvirtinimo ir atlyginimo dydžio nustatymo“.

4. Nustatyti, kad šis sprendimas įsigalioja 2021 m. rugsėjo 1 d.

5. Skelbti šį sprendimą Teisės aktų registre ir Klaipėdos miesto savivaldybės interneto svetainėje. “.

BALSUOTA: už – 22, prieš – 4, susilaiko – 4.

12. SVARSTYTA. Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimas.

Pranešėja – L. Prižgintienė, Švietimo skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

S. Budinas siūlo klausimo svarstymą atidėti, kadangi klausimas yra susijęs su Savivaldybės administracijos atsiimtu klausimu „Dėl atlyginimo dydžio už neformalųjį ugdymą Klaipėdos miesto biudžetinėse sporto mokymo įstaigose nustatymo“. Balsavimu (už – 12, prieš – 11, susilaiko – 6) nepritarta siūlymui atidėti klausimo svarstymą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo:

„1. Patvirtinti Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2015 m. liepos 30 d. sprendimą Nr. T2-185 „Dėl Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašo patvirtinimo“.

3. Nustatyti, kad šis sprendimas įsigalioja 2021 m. rugsėjo 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 18, prieš – 6, susilaiko – 5.

13. SVARSTYTA. BĮ Klaipėdos miesto sporto bazių valdymo centro teikiamų atlygintinų paslaugų kainų nustatymas.

Pranešėja – R. Rumšienė, Sporto skyriaus vedėja.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų.

NUSPRĘSTA. Pritarti sprendimo projektui. Priimti sprendimą dėl BĮ Klaipėdos miesto sporto bazių valdymo centro teikiamų atlygintinų paslaugų kainų nustatymo:

„1. Nustatyti BĮ Klaipėdos miesto sporto bazių valdymo centro patikėjimo teise valdomo Sveikatingumo komplekso Smiltynės g. 13, Klaipėda, teikiamų atlygintinų paslaugų kainas:

1.1. apgyvendinimo paslauga (2–3 vietų kambarys) – 7 eurai (1 para asmeniui);

1.2. apgyvendinimo paslauga (4–11 vietų kambarys) – 5 eurai (1 para asmeniui).

2. Nustatyti, kad apgyvendinimo paslauga teikiama tik fiziniams ir juridiniams asmenims, kurie vykdo sportinę veiklą, susijusią su sporto renginių, vasaros užimtumo stovyklų ar sporto pratybų rengimu, dalyvavimu juose ir jų aptarnavimu.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

14. SVARSTYTA. Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimas.

Pranešėja – R. Rumšienė, Sporto skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai, jam buvo pritarta be pastabų, tik Finansų ir ekonomikos komitete buvo siūlymas dėl formuluočių tikslinimo.

R. Rumšienė prašo, atsižvelgiant į Finansų ir ekonomikos komiteto metu R. Taraškevičiaus iškeltus pastebėjimus, leisti koreguoti sprendimo projektu tvirtinamą aprašo 11 punktą ir jį išdėstyti taip:

„11. Paslaugos gavėjas, norintis naudotis ilgalaike sporto bazių paslauga, Paslaugos teikėjui pateikia prašymą (prašymo formą įsakymu tvirtina Paslaugos teikėjas) kiekvienų mokslo metų pradžioje, bet ne vėliau kaip iki rugsėjo 20 d.

Pasibaigus prašymų pateikimo terminui, numatoma galimybė papildomai teikti prašymus ilgalaikei paslaugai gauti (atsiradus laisvoms, neužimtoms valandoms) pagal poreikį visus metus, bet ne anksčiau kaip prieš 30 darbo dienų.“.

V. Grubliausko siūlymu, bendru sutarimu, pritarta Savivaldybės administracijos siūlymui koreguoti aprašą.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašo patvirtinimo:

„1. Patvirtinti Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2016 m. gruodžio 22 d. sprendimą Nr. T2-299 „Dėl Klaipėdos miesto savivaldybės biudžetinių sporto įstaigų sporto bazių naudojimo tvarkos aprašo patvirtinimo“.

3. Nustatyti, kad šis sprendimas įsigalioja 2021 m. rugpjūčio 1 d.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 26, prieš – 0, susilaiko – 2.

Pertrauka.

15. SVARSTYTA. BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainų nustatymas.

Pranešėja – R. Rumšienė, Sporto skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai. Finansų ir ekonomikos komitetas sprendimo projektui nepritarė.

NUSPRĘSTA. Pritarti sprendimo projektui. Priimti sprendimą dėl BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainų nustatymo:

„1. Nustatyti BĮ Klaipėdos miesto sporto bazių valdymo centro sporto aikštynų teikiamų atlygintinų paslaugų kainas (priedas).

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 22, prieš – 0, susilaiko – 6.

16. SVARSTYTA. Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimas.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė Finansų ir ekonomikos bei Kultūros, švietimo ir sporto komitetai.

E. Deltuvaitė informuoja, kad Finansų ir ekonomikos komitetas sprendimo projektui pritarė su siūlymu. Savivaldybės administracija sutinka su komiteto pastaba ir siūlo pakeisti sprendimo projekto 4 priedo žvaigždute pažymėtą 1 punktą ir pastabų 1 punktą, juos išdėstant taip:

„1. Ikimokyklinio amžiaus vaikams, moksleiviams, studentams, asmenims, sulaukusiems senatvės pensinio amžiaus, asmenims, turintiems negalią, pateikusiems tai įrodantį dokumentą, taikoma 50 proc. nuolaida. Lietuvos muzikos ir teatro akademijos Klaipėdos fakulteto studentams ir Klaipėdos menų mokyklų (Klaipėdos Stasio Šimkaus konservatorijos, Klaipėdos Juozo Karoso muzikos mokyklos, Klaipėdos Eduardo Balsio menų gimnazijos, Klaipėdos Jeronimo Kačinsko muzikos mokyklos ir Klaipėdos Adomo Brako dailės mokyklos) moksleiviams lankantis visuose Klaipėdos koncertų salės organizuojamuose renginiuose ir koncertuose (įskaitant ir tuos, kurių tiesioginės organizavimo išlaidos didesnės nei 10 000 eurų), pateikusiems tai įrodantį dokumentą, taikoma 100 proc. nuolaida.“;

„1. Koncertams, kurių tiesioginės išlaidos didesnės nei 10 000 eurų, procentinės nuolaidos gali būti netaikomos įstaigos vadovo sudarytos komisijos sprendimu lankytojams, išskyrus Lietuvos muzikos ir teatro akademijos Klaipėdos fakulteto studentus ir Klaipėdos menų mokyklų moksleivius.“.

A. Velykienė siūlo ateityje paslaugų kainas planuoti sistemingai ir iš anksto.

V. Grubliausko siūlymu, bendru sutarimu, pritarta Savivaldybės administracijos siūlymui koreguoti sprendimo projektą.

NUSPRĘSTA. Pritarti sprendimo projektui (su pakeitimu). Priimti sprendimą dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo:

„1. Patvirtinti:

1.1. Klaipėdos miesto savivaldybės Imanuelio Kanto viešosios bibliotekos teikiamų atlygintinų paslaugų kainas (1 priedas);

1.2. Klaipėdos kultūrų komunikacijų centro teikiamų atlygintinų paslaugų kainas (2 priedas);

1.3. Klaipėdos miesto savivaldybės Mažosios Lietuvos istorijos muziejaus teikiamų atlygintinų paslaugų kainas (3 priedas);

1.4. Klaipėdos miesto savivaldybės koncertinės įstaigos Klaipėdos koncertų salės teikiamų atlygintinų paslaugų kainas (4 priedas);

1.5. Klaipėdos miesto savivaldybės kultūros centro Žvejų rūmų teikiamų atlygintinų paslaugų kainas (5 priedas);

1.6. Klaipėdos miesto savivaldybės etnokultūros centro teikiamų atlygintinų paslaugų kainas (6 priedas).

2. Nustatyti, kad:

2.1. Klaipėdos miesto biudžetinių kultūros įstaigų surinktos pajamų įmokos už negyvenamųjų patalpų nuomą naudojamos šių patalpų eksploatacijai ir remontui;

2.2. Klaipėdos miesto biudžetinių kultūros įstaigų surinktos pajamų įmokos už prekes ir teikiamas paslaugas naudojamos jų suteikimo sąnaudoms padengti;

2.3. suvenyrinės produkcijos, susijusios su įstaigos veikla, ir reklamos paslaugų kainos nustatomos įstaigos vadovo įsakymu.

3. Pripažinti netekusiu galios Klaipėdos miesto savivaldybės tarybos 2014 m. rugsėjo 15 d. sprendimą Nr. T2-246 „Dėl Klaipėdos miesto savivaldybės biudžetinių kultūros įstaigų teikiamų atlygintinų paslaugų kainų patvirtinimo“ su visais pakeitimais ir papildymais.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 1.

17. SVARSTYTA. Pritarimas sutarties dėl didžiųjų burlaivių regatos „The Tall Ship Races“ organizavimo Klaipėdoje projektui.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

A. Vaitkus prašo pateikti detalią renginio sąmatą.

NUSPRĘSTA. Pritarti sprendimo projektui. Priimti sprendimą dėl pritarimo sutarties dėl didžiųjų burlaivių regatos „The Tall Ship Races“ organizavimo Klaipėdoje projektui:

„1. Pritarti Sutarties dėl didžiųjų burlaivių regatos „The Tall Ship Races“ organizavimo Klaipėdoje 2024 m. projektui (pridedama).

2. Pavesti Klaipėdos miesto savivaldybės merui:

2.1. pasirašyti sutartį dėl didžiųjų burlaivių regatos „The Tall Ship Races“ organizavimo Klaipėdoje 2024 m.;

2.2. sudaryti didžiųjų burlaivių regatos „The Tall Ship Races“ įgyvendinimo Klaipėdoje 2024 m. priežiūros grupę.

3. Įpareigoti Klaipėdos miesto savivaldybės administraciją:

3.1. organizuoti didžiųjų burlaivių regatos „The Tall Ship Races“ programos parengimą ir įgyvendinimą;

3.2. suplanuoti didžiųjų burlaivių regatos „The Tall Ship Races“ įgyvendinimui Klaipėdoje 2024 m. būtinas lėšas 2022–2024 metų savivaldybės biudžetuose.“.

BALSUOTA: už – 29, prieš – 0, susilaiko – 2.

18. SVARSTYTA. Klaipėdos miesto savivaldybės tarybos 2018 m. rugsėjo 13 d. sprendimo Nr. T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“ pakeitimas.

Pranešėja – E. Deltuvaitė, Kultūros skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

A. Vaitkus prašo pateikti detalią renginio sąmatą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2018 m. rugsėjo 13 d. sprendimo Nr. T2-182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“ pakeitimo:

„1. Pakeisti Klaipėdos miesto savivaldybės tarybos 2018 m. rugsėjo 13 d. sprendimą Nr. T2 182 „Dėl festivalio „Europiada“ organizavimo Klaipėdoje 2020 metais ir pritarimo sutarties projektui“:

1.1. pakeisti 1 punktą ir jį išdėstyti taip:

„1.Pritarti Europos tautų festivalio „Europiada“ organizavimui Klaipėdoje 2022 m. liepos 13–17 dienomis.“;

1.2. pakeisti 4.2 papunktį ir jį išdėstyti taip:

„4.2. suplanuoti festivalio organizavimui būtinas lėšas 2022 metų savivaldybės biudžete.“

2. Pritarti papildomam susitarimui prie Klaipėdos miesto savivaldybės ir Tarptautinės ne pelno siekiančios organizacijos „Europeade“ 2018 m. rugsėjo 14 d. sutarties Nr. J9-1930 (pridedama).

3. Pavesti Klaipėdos miesto savivaldybės merui pasirašyti papildomą susitarimą prie Klaipėdos miesto savivaldybės ir Tarptautinės ne pelno siekiančios organizacijos „Europeade“ 2018 m. rugsėjo 14 d. sutarties Nr. J9-1930.

4. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 3.

19. SVARSTYTA. Klaipėdos miesto savivaldybės vietos gyventojų apklausos tvarkos aprašo patvirtinimas.

Pranešėjas – A. Kačalinas, Teisės skyriaus vedėjas, pristato sprendimo projektą, informuoja kad sprendimo projektą svarstė ir jam pritarė Finansų ir ekonomikos komitetas.

N. Puteikienė sako, kad sprendimo projektas paruoštas atsižvelgiant tik į pakeitimus įstatyme. Tvarkos apraše nėra esminių dalykų, nes nėra atsižvelgta į daugybę pasiūlymų, kurie buvo gauti projekto svarstymo metu. Be to, sprendimo projektas nebuvo derintas su Tarybos nariais, Girulių apklausos rengėjais, bendruomene. Siūlo atidėti klausimo svarstymą, tobulinti sprendimo projektą.

V. Raugelė sako, kad apsiribota tik įstatymo numatyta prievole, neįvertinta praktika ir anksčiau išsakytos pastabos su paskutine vykdyta apklausa dėl Girulių miško, neatsižvelgta į išsakytas pastabas ir nuomones tobulinti tvarkos aprašą iš esmės.

S. Budinas sako, kad siūlymas atidėti klausimo svarstymą yra logiškas.

J. Simonavičiūtė siūlo atidėti klausimo svarstymą.

A. Vaitkus sako, kad Finansų ir ekonomikos komitete buvo kalbama, ir projekto rengėjas sutiko, kad Girulių apklausos kontekste bendruomenė pakliuvo į dviprasmišką situaciją, nes nebuvo suformuluotas labai aiškus teiginys, ko vykdoma apklausa norima pasiekti. Teigia, kad šitokio aprašo atsiradimas ir teikimas Tarybai yra sveikintinas dalykas, tačiau tikėjosi, kad po Finansų ir ekonomikos komiteto, bus pateiktas siūlymas koreguoti sprendimo projektą, aiškiai reglamentuojant gyventojų apklausos tvarką. Mano, kad reikėtų pritarti klausimo svarstymo atidėjimui.

A. Kačalinas sako, kad racionaliau ir konstruktyviau būtų šiandien pritarti pateiktam sprendimo projektui su protokoliniu pavedimu Savivaldybės administracijai – rugsėjo mėnesį apsvarstyti ir pateikti Tarybai naują gyventojų apklausos sprendimo projektą.

V. Raugelė pritartų siūlymui, jei būtų numatyta konkreti data, į kokį Tarybos posėdį grįžtama, ir jei į klausimo svarstymą būtų įtraukti visi Tarybos nariai, komitetai. Siūlo Tarybai pakoreguotą aprašą svarstyti rugsėjo mėnesio Taryboje.

N. Puteikienė sako, kad sutiktų dėl protokolinio pavedimo, jei jame būtų numatytas neilgas ir aiškus naujo sprendimo projekto pateikimo Tarybai terminas, nurodyta, kad būtų sudaryta darbo grupė, kurioje būtų numatyti visi efektyvus saugikliai, ir kad klausimas būtų apsvarstytas su bendruomene. Pareiškia, kad savo pasiūlymą dėl sprendimo projekto svarstymo atidėjimo atsiima, balsuodama už sprendimo projektą ir tikėdamasi rezultatų rudenį.

V. Grubliauskas sako, kad pateikto sprendimo projekto esmė yra, kad pasikeitę teisės aktai būtų integruoti į tvarkos aprašą. Protokolinis pavedimas grįžti prie šito klausimo svarstymo iš esmės rugsėjo mėnesį, su jau integruotais įstatyminiais pakeitimais, leistų naują procesą, į kurį būtų galima įtraukti labai platų spektrą diskutuojančiųjų. Teigia, kad įpareigojimas Savivaldybės administracijai grįžti prie šito klausimo svarstymo rugsėjo mėnesį, suformuojant darbo grupę ir iš esmės svarstant aprašą, įtraukiant į jo svarstymą plačias grupes iš politikų, administracijos, bendruomenės, yra racionalus procesas. Siūlo pirmiausia atlikti tai, kas yra reikalinga pagal įstatymą, po to, tobulinti aprašą.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės vietos gyventojų apklausos tvarkos aprašo patvirtinimo:

„1. Patvirtinti Klaipėdos miesto savivaldybės vietos gyventojų apklausos tvarkos aprašą (pridedama).

2. Pripažinti netekusiu galios Klaipėdos miesto savivaldybės tarybos 2013 m. sausio 31 d. sprendimą Nr. T2-4 „Dėl Klaipėdos miesto savivaldybės vietos gyventojų apklausos tvarkos aprašo patvirtinimo“ su visais pakeitimais ir papildymais.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“.

BALSUOTA: už – 21, prieš – 0, susilaiko – 7.

20. SVARSTYTA. Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimas.

Pranešėjas – A. Kačalinas, Teisės skyriaus vedėjas, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo:

„1. Pakeisti Antikorupcijos komisijos nuostatus, patvirtintus Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos nuostatų patvirtinimo“:

1.1. papildyti 7.10 papunkčiu:

„7.10. Korupcijos prevencijos tikslais analizuoja Savivaldybės administracijos, biudžetinių ir viešųjų įstaigų, kurių savininkė yra savivaldybė, ir savivaldybės valdomų įmonių atliktus viešuosius pirkimus ir apie galimus korupcijos atvejus informuoja Tarybą ir kompetentingas institucijas ar įstaigas.“;

1.2. papildyti 91 punktu:

„91. Komisijos pirmininkas turi teisę gauti Komisijos įgaliojimams vykdyti reikalingą informaciją iš valstybės ar savivaldybės institucijų, įstaigų ir valstybės ar savivaldybės valdomų įmonių.“;

1.3. papildyti 111 punktu:

„111. Komisija sudaroma laikantis proporcinio Tarybos daugumos ir mažumos atstovavimo principo. Komisijos sudėtis, išlaikant proporcinio Tarybos daugumos ir mažumos atstovavimo principą, turi būti pakeista ne vėliau kaip per 2 mėnesius nuo Tarybos daugumos ir mažumos pasikeitimo.“;

1.4. pakeisti 12 punktą ir jį išdėstyti taip:

„12. Komisijos pirmininką iš Komisijos narių – Tarybos narių – deleguoja Tarybos opozicija raštu, pasirašytu daugiau kaip pusės visų Tarybos opozicijos narių ir viešai įteiktu Tarybos posėdžio pirmininkui.“;

1.5. pakeisti 13 punktą ir jį išdėstyti taip:

„13. Komisijos pirmininko pavaduotoju mero siūlymu iš Komisijos narių – Tarybos narių – skiria Taryba.“;

1.6. papildyti 131 punktu:

„131. Jeigu Tarybos opozicija per du mėnesius nuo pirmojo išrinktos naujos Tarybos posėdžio sušaukimo dienos arba nuo tiesiogiai išrinkto mero priesaikos priėmimo dienos nedeleguoja Komisijos pirmininko arba deleguoja Tarybos narius, neatitinkančius LR VSĮ 151 straipsnyje nustatytų reikalavimų, arba jeigu nėra paskelbta Tarybos opozicija, Komisijos pirmininką Taryba mero siūlymu skiria iš Komisijos narių – Tarybos narių.“;

1.7. papildyti 331 punktu:

„331. Komisijos nariai, kurie nėra Tarybos nariai, Komisijos posėdžių metu atleidžiami nuo tiesioginio darbo ar pareigų bet kurioje institucijoje, įstaigoje, įmonėje ar organizacijoje, išsaugant jiems darbo vietą. Už darbą Komisijoje Komisijos nariams, kurie nėra Tarybos nariai, yra apmokama.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 30, prieš – 0, susilaiko – 1.

V. Grubliauskas informuoja, jog yra gautas raštiškas A. Šimkaus pranešimas, jog jis nusišalina nuo sprendimo projekto „Dėl atleidimo nuo socialinio būsto nuomos mokesčio mokėjimo“ svarstymo ir priėmimo klausimų. V. Grubliausko siūlymu, bendru sutarimu, pritarta A. Šimkaus nusišalinimui.

21. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – L. Murauskienė, Socialinio būsto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„Atleisti savivaldybės biudžeto sąskaita socialinio būsto Irklų g. 5-(duomenys neskelbtini), Klaipėdoje, unikalus Nr. (duomenys neskelbtini), nuomininkę Ž. B. (šeima – 6 asmenys) nuo šio būsto nuomos mokesčio mokėjimo už laikotarpį nuo 2021 m. liepos 1 d. iki 2021 m. gruodžio 31 d.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“.

BALSUOTA: už – 26, prieš – 0, susilaiko – 0.

22. SVARSTYTA. Pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymas ir likvidavimas.

Pranešėjas – E. Simokaitis, Turto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl pripažinto netinkamu (negalimu) naudoti valstybei nuosavybės teise priklausančio nematerialiojo, ilgalaikio ir trumpalaikio materialiojo turto nurašymo ir likvidavimo:

„1. Nurašyti pripažintą netinkamu (negalimu) naudoti valstybei nuosavybės teise priklausantį, Klaipėdos miesto savivaldybės administracijos patikėjimo teise valdomą:

1.1. nematerialųjį, ilgalaikį materialųjį turtą (turtu naudojasi biudžetinė įstaiga Klaipėdos lopšelis-darželis „Berželis“) (1 priedas);

1.2. nematerialųjį, ilgalaikį materialųjį turtą (turtu naudojasi biudžetinė įstaiga Klaipėdos „Saulutės“ mokykla-darželis) (2 priedas);

1.3. trumpalaikį materialųjį turtą (turtu naudojasi biudžetinė įstaiga Klaipėdos Martyno Mažvydo progimnazija) (3 priedas);

1.4. nematerialųjį, ilgalaikį materialųjį turtą (turtu naudojasi biudžetinė įstaiga Klaipėdos Marijos Montessori mokykla-darželis) (4 priedas);

1.5. ilgalaikį ir trumpalaikį materialųjį turtą (turtu naudojasi biudžetinė įstaiga Klaipėdos „Gabijos“ progimnazija) (5 priedas);

1.6. ilgalaikį ir trumpalaikį materialųjį turtą (turtu naudojasi biudžetinė įstaiga Klaipėdos Liudviko Stulpino progimnazija) (6 priedas).

2. Pavesti Klaipėdos miesto savivaldybės administracijai organizuoti šio sprendimo 1 punkte nurodyto turto nurašymą ir likvidavimą.“.

BALSUOTA: už – 29, prieš – 0, susilaiko – 0.

23. SVARSTYTA. Klaipėdos miesto savivaldybės tarybos 2015 m. lapkričio 26 d. sprendimo Nr. T2-313 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimas.

Pranešėjas – E. Simokaitis, Turto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. lapkričio 26 d. sprendimo Nr. T2-313 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ pakeitimo:

„1. Pakeisti Klaipėdos miesto savivaldybės tarybos 2015 m. lapkričio 26 d. sprendimą Nr. T2 313 „Dėl turto perdavimo valdyti, naudoti ir disponuoti patikėjimo teise savivaldybės biudžetinėms įstaigoms“ ir 1 punktą išdėstyti taip:

„1. Perduoti Klaipėdos miesto savivaldybei nuosavybės teise priklausančias ir šiuo metu biudžetinės įstaigos Klaipėdos „Viesulo“ sporto centro patikėjimo teise valdomas negyvenamąsias patalpas S. Daukanto g. 24, Klaipėdoje (unikalus Nr. 2195-0000-7017, bendras perduodamas plotas – 458,67 kv. metro), valdyti, naudoti ir disponuoti patikėjimo teise Klaipėdos miesto savivaldybės administracijai.“

2. Skelbti šį sprendimą Klaipėdos miesto savivaldybės interneto svetainėje.“.

BALSUOTA: už – 28, prieš – 0, susilaiko – 0.

V. Grubliauskas informuoja, jog yra gautas raštiškas A. Šimkaus pranešimas, jog jis nusišalina nuo sprendimo projekto „Dėl Klaipėdos miesto savivaldybės tarybos 2021 m. vasario 26 d. sprendimo Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo“ svarstymo ir priėmimo klausimų. V. Grubliausko siūlymu, bendru sutarimu, pritarta A. Šimkaus nusišalinimui.

24. SVARSTYTA. Klaipėdos miesto savivaldybės tarybos 2021 m. vasario 26 d. sprendimo Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimas.

Pranešėjas – E. Simokaitis, Turto skyriaus vedėja, pristato sprendimo projektą.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. vasario 26 d. sprendimo Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ pakeitimo:

„1. Pakeisti Parduodamų savivaldybės būstų ir pagalbinio ūkio paskirties pastatų sąrašą, patvirtintą Klaipėdos miesto savivaldybės tarybos 2021 m. vasario 26 d. sprendimu Nr. T2-51 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“:

* 1. papildyti 907 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 907. | Baltijos pr. 107-24 | 64,27 | 3 | 2199-3000-7012:0025 | “; |

* 1. papildyti 908 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 908. | Minijos g. 129-55 | 19,34 | 1 | 2195-8003-7018:0023 | “; |

1.3. papildyti 909 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 909. | Minijos g. 157-512B | 18,38 | 1 | 2198-4001-4018:0124 | “; |

1.4. papildyti 910 punktas

|  |  |  |  |  |  |  |
| --- | --- | --- | --- | --- | --- | --- |
| „ | 910. | Vilhelmo Berbomo g. 1-21 | 28,71 | 1 | 2197-1003-1012:0050 | “; |

1.5. papildyti 911 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 911. | S. Nėries g. 8A K5 | 9,46 | – | 2195-7005-6055 | “; |

1.6. papildyti 912 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 912. | S. Nėries g. 8A K6-3 | 11,48 | – | 2195-7005-6022:0003 | “; |

1.7. papildyti 913 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 913. | S. Nėries g. 8 | 20,16 | – | 4400-5553-1086 | “; |

1.8. papildyti 914 punktu:

|  |  |  |  |  |  |  |
| --- | --- | --- | --- | --- | --- | --- |
| „ | 914. | S. Nėries g. 8 | 17,63 | – | 4400-5553-1090 | “. |

2. Skelbti šį sprendimą Klaipėdos miesto savivaldybės interneto svetainėje. “.

BALSUOTA: už – 29, prieš – 0, susilaiko – 0.

V. Grubliauskas informuoja, jog yra gautas raštiškas A. Šimkaus pranešimas, jog jis nusišalina nuo sprendimo projekto „Dėl savivaldybės būstų pardavimo“ svarstymo ir priėmimo klausimų. V. Grubliausko siūlymu, bendru sutarimu, pritarta A. Šimkaus nusišalinimui.

25. SVARSTYTA. savivaldybės būstų pardavimo

Pranešėjas – E. Simokaitis, Turto skyriaus vedėja.

V. Grubliauskas informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl savivaldybės būstų pardavimo:

„Parduoti savivaldybei nuosavybės teise priklausančius būstus:

1. N. F. – Pilies g. 5-(duomenys neskelbtini), Klaipėda, 57,23 kv. m ploto būstą, unikalus Nr. (duomenys neskelbtini), namo statybos metai – 1968. Kaina – 65080,00 Eur (šešiasdešimt penki tūkstančiai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

2. P. L. – Šilutės pl. 88-(duomenys neskelbtini), Klaipėda, 51,42 kv. m ploto būstą, unikalus Nr. (duomenys neskelbtini), namo statybos metai – 1983. Kaina – 50080,00 Eur (penkiasdešimt tūkstančių aštuoniasdešimt eurų 20 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

3. S. P. – Minijos g. 129-(duomenys neskelbtini), Klaipėda, 19,34 kv. m ploto būstą su bendro naudojimo patalpomis, unikalus Nr. (duomenys neskelbtini), namo statybos metai – 1958. Kaina – 5580,00 Eur (penki tūkstančiai penki šimtai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą;

4. D. P. – Minijos g. 157-(duomenys neskelbtini), Klaipėda, 18,38 kv. m ploto būstą su bendro naudojimo patalpomis, unikalus Nr. (duomenys neskelbtini), namo statybos metai – 1984. Kaina – 10680,00 Eur (dešimt tūkstančių šeši šimtai aštuoniasdešimt eurų 00 ct), iš jų 80,00 Eur (aštuoniasdešimt eurų 00 ct) – už būsto vertės nustatymą.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“.

BALSUOTA: už – 27, prieš – 0, susilaiko – 1.

Posėdžio pabaiga – 12.20 val.

Savivaldybės meras Vytautas Grubliauskas

Savivaldybės mero pavaduotojas Arvydas Cesiulis

Savivaldybės tarybos ir mero sekretorius Modestas Vitkus

V. Palaimienė,

2021-07-30